# Europos Komisijos pirmininkas

**Europos Komisijos pirmininkas** – Europos Komisijos – vykdomosios Europos Sąjungos valdžios – vadovas. Pirmininkas yra atsakingas už EK narių skyrimą ir portfelių dalybas – Komisijos formavimą. Pirmininkas turi teisę pertvarkyti Komisijos narius, taip pat, jei reikia, gali juos atšaukti. Komisijos nariai gali reguliuoti EK politikos darbotvarkę ir visus teisės aktų pasiūlymus. Komisija taip pat yra vienintelė institucija, kuri gali teikti Europos Sąjungos teisės aktus.

Komisijos pirmininkas taip pat atstovauja Europos Sąjungą užsienyje, kartu su Europos Vadovų Tarybos pirmininku ir Sąjungos vyriausiuoju įgaliotiniu užsienio ir saugumo politikai. Europos Komisijos pirmininkas, skirtingai nuo vyriausybės vadovo, negali nustatyti užsienio politikos gairių, reguliuoti ar didinti mokesčius.

Šis postas buvo įkurtas 1958 metais. Pirmininko kadencija – 5 metai. Pirmininkas yra išrenkamas Europos Parlamento, remdamasis Europos Vadovų Tarybos siūlymu. Kai pirmininkas būna išrenkamas, jis kartu su Komisija yra atskaitingas Parlamentui, kuris gali pareikšti nepasitikėjimą EK pirmininku. Dabartinė EK pirmininkė – Urzula fon der Lejen.

## Europos Komisijos pirmininkai

| Nr. |  | Pirmininko vardas, pavardė | Šalis | Pradžia | Pabaiga | Laikotarpis | Partija |
| --- | --- | --- | --- | --- | --- | --- | --- |
| 1  |  | Volteris Holšteinas (*Walter Hallstein*) |  Vokietija  | 1958 m. sausio 1 d.  | 1967 m. birželio 30 d.  | 9 metai 180 dienų | EPP |
| 2  |  | Žanas Rėjus (*Jean Rey*) |  Belgija  | 1967 m. birželio 30 d.  | 1970 m. liepos 1 d.  | 3 metai 1 diena | ELDR |
| 3  |  | Frankas Marija Malfatis (*Franco Maria Malfatti*) |  Italija  | 1970 m. liepos 2 d.  | 1972 m. kovo 1 d.  | 1 metai 243 dienos | EPP |
| 4  |  | Sikas Manšoltas (*Sicco Mansholt*) |  Nyderlandai  | 1972 m. kovo 22 d.  | 1973 m. sausio 5 d.  | 0 metų 289 dienos | S&D |
| 5  |  | Fransua Ksaveras Ortolis (*François-Xavier Ortoli*) |  Prancūzija  | 1973 m. sausio 6 d.  | 1977 m. sausio 5 d.  | 3 metai 365 dienos | EPP |
| 6  |  | Rojus Dženkinsas (*Roy Jenkins*) |  Didžioji Britanija  | 1977 m. sausio 6 d.  | 1981 m. sausio 19 d.  | 4 metai 13 dienų | PES |
| 7  |  | Gastonas Tornas (*Gaston Thorn*) |  Nyderlandai  | 1981 m. sausio 20 d.  | 1985 m. sausio 6 d.  | 3 metų 352 dienos | ELDR |
| 8  |  | Žakas Deloras (*Jacques Delors*) |  Prancūzija  | 1985 m. sausio 7 d.  | 1995 m. sausio 24 d.  | 10 metų 17 dienų | PES |
| 9  |  | Žakas Santeris (*Jacques Santer*) |  Liuksemburgas  | 1995 m. sausio 25 d.  | 1999 m. kovo 15 d.  | 4 metų 49 dienų | EPP |
| –  |  | Manuelis Marinas (*Manuel Marín*) **(laikinas)** |  Ispanija  | 1999 m. kovo 15 d.  | 1999 m. rugsėjo 17 d.  | 0 metų 186 dienos | PES |
| 10  |  | Romanas Prodis (*Romano Prodi*) |  Italija  | 1999 m. rugsėjo 17 d.  | 2004 m. lapkričio 22 d.  | 5 metai 66 dienos | ELDR |
| 11  |  | Žozė Manuelis Barozas (*José Manuel Barroso*) |  Portugalija  | 2004 m. lapkričio 22 d. | 2014 m. lapkričio 1 d.  | 9 metai 282 dienos | EPP |
| 12  |  | Žanas Klodas Junkeris (*Jean-Claude Juncker*) |  Liuksemburgas  | 2014 m. lapkričio 1 d.  | 2019 m. gruodžio 1 d.  | – | EPP |
| 12  |  | Urzula fon der Lejen (*Ursula von der Leyen*) |  Vokietija  | 2019 m. gruodžio 1 d.  | –  | – | - |